
= Idel Ianchelevici — sculptorul 
român care are trei muzee 
dincolo de frontiere 
:: Reflexii vizuale 


„ Pașcu Balaci, Vechiul Testament 


relevat prin 300 de sonete 


:: Colocvii literare 

= Începutul dezvoltării și 
industrializării României... 
:: Confluenţe istorice, 
Recomandate 


= Între „vameș” și „fariseu”, între 


„fratele mai mic” și „fratele mai 


mare”... 
:: Religie/Spiritualitate 
= Pe frontul grâului, rușii 


bombardează satele de români 


din sudul Basarabiei... 

: Interviurile Națiunii 

„ Istoria goralilor - românii 
(valahii)_din sudul montan al 
Poloniei 

= Războiul mamelucilor și 


prăbușirea în sălbăticie... 

Când nu vom mai avea nimic de pierdut: cu piepturile goale împotriva funcirilor fiscal- 
militarizate... 


Data: 1 martie 2024 
Dar de ce să aibă doar dreptul de a purta arme?!... De ce să nu primească direct competenţe militarizate extinse?! Dreptul de a reţine 
contribuabilii, fizic, nu doar „la sursă”(!), de a-i cerceta şi ancheta în „parchetele” lor, de a-i judeca, în numele legii totalitare, în 


„tribunalele” militar-instituţionalizate?!... Că dacă tot trecem în regim de dictatură instituţional-militarizată, măcar să o facem ca nimeni 


alţii, nu?!... Dar să punem şi o adnotare pentru inspectorii fiscali cu drept de portarmă! Să-şi asume şi înrolarea şi mersul pe front dacă 


începe vreun război! Ba, dacă e să trimitem „carne de tun” în Ucraina, că aşa vrea politicul, măcar să nu 
trimitem ultima bază de apărare a ţării, ostaşii, ci pe ăştia, militarizaţi la cap (că de acolo se împute oricum totul, 
nu?!)... Că doar nu o să-i lăsăm doar să-şi fluture armele pe motiv de ifose, frustrări şi excese patologice pe lângă 
pătrânele vânzând pătrunjel în pieţe?! Să fie gata să arate că ştiu şi în ce direcţie trebuie să ţină armele dacă alţii, 


nu noi!, au nevoie de ei... 


Și nu, nu este revoltător doar că pădurile ţării nu au fost apărate cu arma, dar, iată, banii, da! Este ilar şi felul în 
care noi acceptăm această batjocorire a ultimelor libertăţi şi drepturi cetăţeneşti! Pentru că nu banii noştri îi vor 
apăra cu glonţul pe ţeavă conţopiştii numărând cartuşe, ci banii sistemului... Banii politicienilor şi a clicilor de la guvernare... Dar noi nu 
mai avem curajul nici măcar să întrebăm pentru cine şi pentru ce toate aceste vandalizări ale normalului paşnic... Pentru ce această 
punerii pe picior de război contra noastră a instituţiilor ţării? Şi de ce nu au primit bunăoară arme angajaţii ocoalelor silvice? Pentru că ei 
au fost şi sunt cu mult mai expuşi decât birocratul cu norma de amenzi mergând în inspecții pe teritoriul evaziunii deja decise!... Şi nu 
doar ei! Ci şi medicii, asistentele şi şoferii de pe ambulanţe! Şi pompierii! Şi atâţia alţii, nu?! Pe care am uitat să-i protejăm în meseriile şi 


profesiunile lor riscante... 


Este însă o militarizare-instituţională decisă, nu din narcisism şi trufie de sistem... Sau nu numai... Căci aceia care alergau după „drept de 
girofar” vor fi aceiaşi ce vor sta cu patul armei la vedere... De fapt, se pregăteşte răspunsul la reacţia societăţii față de genocidul fiscal 
împotriva contribuabilului de rând... Pentru că vor urma atâtea taxe şi impozite siluind de-a dreptul vieţuirea şi existenţa noastră că vom 
ajunge a ieşi din nou cu piepturile goale în fața armelor, de data aceasta, a acelora de funcire fiscal-militarizată... Şi nu faptul că s-ar fi 
gândit guvernanţii la siguranţa inspectorilor fiscali a dus la acest proiect de înarmare... Nu „riscul” ca „inspectorii” teacă-fleaşcă-fiscală să 
fie cumva agresaţi de babe prin pieţe a impus o asemenea „urgenţă”... Pentru că, dacă ar fi vorba de punerea lor în primejdie, în timpul 
controalelor, atunci ar avea cine să le asigure protecţia... Jandarmeria, poliţia... Mai degrabă asistăm la o altă viciere a paradigmelor... lar 
în vreme ce jandarmii or să rămână, poate, doar cu drept de portarme... nonletale, fiscul va proteja cu glonţul pe ţeavă statul corupt... Îl va 
apăra de toţi aceia care nu vor mai avea nimic de pierdut după ce vor fi pierdut maşinile, casele, proprietăţile, afacerile, rostul... Totul 


confiscat de către sistemul de transformare a puţinului naţiunii în huzurul totalitar al găştilor de sistem, de partid şi guvernare... 

